钦定古今图书集成/理学汇编/学行典/第074卷 > 周子通书 > 《小语赋》晋·傅咸
## 钦定古今图书集成/理学汇编/学行典/第074卷 > 周子通书 > 《小语赋》晋·傅咸

楚襄王登阳云之台，景差、唐勒、宋玉侍。王曰：“能为小
语者，处上位。”景差曰：“幺蔑之子，形难为象。晨登蚁垤，
薄暮不上。朝炊半粒，昼复得酿。烹一小虱，饱于乡党。”
唐勒曰：“攀蚊髯，附蚋翼，我自谓重彼不极。邂逅有急
相切逼，窜于鍼孔以自匿。”宋玉曰：“折薜足以为櫂，舫
粒糠而为舟。将远游以遐览，越蝉溺以横浮。若涉海”
之无涯，惧湮没于洪流。弥数旬而汔济，陟虮蚁之崇
丘。未升半而九息，何时达乎杪头。